પૂજાનો ચિત્કાર ગૂંજ્યો કાશ્મીરની બર્ફીલી ઘાટીઓમાં. વૃક્ષો, ઝરણાંઓએ સફેદ ચાદર ઓઢીને પૂજાને આલિંગનમાં લેવાં આવકારી. પરંતુ પૂજા વ્યાકુળ, પ્રેમ અદ્રશ્ય.. ચારે તરફ ભારે હૈયે પૂજા ભાગતી રહી.. પણ પ્રેમ હતો જ ક્યાં..? ..દૂર એક લાલાશ વર્તાઈ, નજીક પહોંચતાં.. આર્મીનાં યુનિફોર્મમાં એક પુરુષ શિથિલ, લોહીલુહાણ. ગળામાં કાચ ઘોંપાયેલો હતો.. બરફની સફેદી પૂજાનાં શરીર પર છવાઈ. આંખોએ પલકારા અને હૃદયે ધબકારા ભૂલાવ્યા.. કાચમાં પૂજાનું પાશવી રૂપ પ્રતિબિંબિત થયું. પૂજાનો ચહેરો લોહીથી લથપથ, દાંતમાંથી રક્ત ટપકતું, જાણે આદમખોર જાનવર..